363 Tenebre

Dicuntur peccata quia tenebrosum faciunt in tenebris fiunt et ad tenebras ducunt.

De primo, Tre. 3[:2]: *Minavit me, in tenebras, et non in lucem*.

De secondo, diabolus est sicut fur de nocte exercens maliciam suam. Ideo vollet quod anima numquam haberet lumen gratie, sed in tenebre esse, Eph. 5[:11]: *Nolite communicare operibus infructuosis tenebrarum*. Ideo peccatores affilerantur pullis noctue et bubonis quia lucem fugiunt, Joan. 3[:19]: *Lux venit in mundum, et dilexerunt homines magis tenebras quam lucem*, etc. Sordes canusie melius percipiuntur ad lumen solis et macula speciei ad splendorem speculi.

De tercio, similis similem sibi querit et tenebrosis tenebram. Ideo infernus competit peccatoribus sicut fures ponuntur in carcere tenebroso, Matt. 25[:30]: *inutilem servum* projicite *in tenebras exteriors*. Vnde non erit exitus, Job 10[:20-21]: *Dimitte me, ut plangam paululum dolorem meum, antequam vadam, et non revertar, ad terram tenebrosam*, etc.

¶ Item, tenebra dicitur peccatum nam sicut tenebra naturalis se habet ad oculum, sic tenebra spiritualis ad animam. Nam tenebra materialis impedit oculum, ne videat visibilia, ne discernat operabilia, ne caueat implicabilia. Sic peccatum inducit obscuritatem et ignoranciam in intellectum, ne possit verum cognoscere, prauitatem et malicia in affectu, ne possit bene agere deuiacionem in effectu, ne possit malum cauere.

De primo, Eph. 4[:17-18]: *Non ambuletis, sicut gentes que ambulant in vanitate sensus sui*, in *tenebris obscuratum habentes intellectum, alienati* in via *Dei, propter cæcitatem cordis* eorum. Sic lux solaris presens est ceco, nec tamen videtur a ceco. Ita lux sapientie celestis presens est impio per essenciam sed absens per noticiam, Joan. 1[:5]: *Lux in tenebris lucet, et tenebræ eam non comprehenderunt*, id est, peccatores.

¶ De secondo, peccatores sunt ita effeminati quod bene facere nesciunt, sed sicut stulti et ebrii sequendo desideria sua, Job 12[:7, 25]: *Interroga jumenta, et docebunt te*. Sequitur, *Palpabunt quasi in tenebris, et non in luce, [et] errare eos faciet* eos *quasi ebrios*. Quia in tenebris palpat qui non considerat quid sit agendum.

¶ De tercio, dicuntur peccatores tenebre propter effectus deuiacionem que nesciunt precauere, Psal. [81:5]: *Nescierunt, neque intellexerunt; in tenebris ambulant*.